Povinné prílohy k prihláške:

1.   Stanovisko, resp. odporúčanie triedneho učiteľa (v slovenskom jazyku) a  súhlas riaditeľa školy na  
      štúdium v zahraničí.

2. Zhodnotenie osobnostného profilu žiaka zo strany riaditeľa školy z aspektu jeho schopnosti adaptácie na neznáme prostredie.

3.   Potvrdenie jazykových znalostí žiaka zo strany vedenia školy.
Pozn.:  Jazykové znalosti budú preverované priamo zahraničnými inštitúciami, ktoré budú zabezpečovať umiestňovanie žiakov, resp. priamo zo  strany zahraničnej školy. V prípade nedostatočných  jazykových znalostí, žiak nebude akceptovaný na toto štúdium ani v prípade  vykonania  nominácie. Odporúčame pri výbere dôsledne posudzovať jazykové znalosti  žiaka, tak aby bol schopný štúdium  v zahraničí  zvládnuť.

4.  Doklad preukazujúci splnenie aspoň jedného zo sociálnych kritérií, a to
     a)  potvrdenie, že žiak  poberá štipendium podľa § 149 ods. 1 zákona č. 245/2008 Z. z. o výchove
           a vzdelávaní a o zmene a doplnení niektorých zákonov vystavené kmeňovou školou  žiaka
           a potvrdené riaditeľom tejto školy, alebo
      b)  fotokópia rozhodnutia súdu o zverení žiaka do náhradnej starostlivosti podľa  § 44 alebo o ustanovení poručníka podľa § 56 zákona č. 36/2005 Z. z. o rodine, alebo
      c)  doklad o príjme rodičov žiaka podľa § 4 ods. 1 a 2 zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov za predchádza-júci kalendárny rok (napr. ročné zúčtovanie preddavkov na daň, daňové priznanie, potvrdenie o vyplatených nemocenských dávkach a ďalších príjmoch).

5.   Čestné vyhlásenie zákonných zástupcov overené notárom so súhlasom na štúdium menovaného
   študenta v zahraničí vrátane financií a úhrady nákladov v prípade predčasného ukončenia štúdia
   v zahraničí na žiadosť rodičov /náklady na poistné, prepravu a vrátenie úhrady nákladov za
   štúdium/; nevyžaduje sa u žiakov, ktorí sú zverení do náhradnej starostlivosti podľa  § 44 alebo im bol ustanovený poručník podľa § 56 zákona č. 36/2005 Z. z. o rodine a tento sa o dieťa osobne stará.

6.   Fotografia uchádzača (formát OP, cestovný doklad).

7.   Motivačný list vo vybranom cudzom jazyku v rozsahu 1 strany vo formáte A4 s veľkosťou písma  číslo 12. Motivačný list musí byť písaný na počítači.

8. Potvrdenie banky o zriadení účtu na meno žiaka, resp. výpis z banky s uvedením všetkých požadovaných údajov o účte: 
Názov účtu (zhodný s menom vysielaného):
Číslo účtu:
Názov a kód banky:
Číslo účtu vo formáte IBAN (24 – miestny údaj):
SWIFT:
Adresa sídla banky:

V prípade výberu a následnej nominácie je žiak povinný na požiadanie, zaslať zahraničnej strednej škole ďalšie požadované prílohy, ako napríklad vysvedčenia v slovenskej verzii a tiež vo verzii príslušného cudzieho jazyka vo forme úradne overeného prekladu. 

V prípade, že nebude k prihláške priložená ktorákoľvek z povinných príloh, Ministerstvo školstva SR nebude túto prihlášku akceptovať a zároveň bude automaticky vyradená z procesu nominácie na zahraničné štúdium. Všetky prílohy je potrebné očíslovať tak, ako sú uvedené.